หนูฉีดยาพิษสุนัขบ้าแบบ 3 เข็มเข้าผิวหนังตอน เม.ย 61 แล้วพอมา พ.ย.62 หนูโดนหมากัด ให้ฉีดกระตุ้นเข้ากล้าม วันที่ 6 และ 9 พ.ย. ล่าสุด 24 พ.ย. เล่นกับแมวจรโดนเล็บมันตะปบตรงนิ้วมือเป็นรอย 2 มิล มีเลือดซิบนิดเดียว แบบนี้หนูต้องฉีดกระตุ้นเพิ่มไหมคะ?
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัด 3 เข็ม เมื่อ เม.ย. 61 แล้วได้ฉีดกระตุ้นในวันที่ 6 และ 9 พ.ย. 62 เมื่อโดนแมวตะปบ จนนิ้วมือมีบาดแผลที่มีเลือดออกในวันที่ 24 พ.ย. นี้ ยังไม่จำเป็นต้องไปฉีดวัคซีนพิษสุนัขบ้ากระตุ้นอีกค่ะ เพราะการฉีดกระตุ้นในวันที่ 6 และ 9 พ.ย. ที่ผ่านมา จะเป็นการกระตุ้นให้ระดับภูมิคุ้มกันขึ้นสูงเพียงพอในการป้องกันการเกิดโรคไปได้ประมาณ 1 ปีค่ะ ดังนั้น ก็จะสามารถป้องกันการเกิดโรคจากการโดนตะปบบในครั้งนี้ได้ด้วยค่ะสำหรับบาดแผลที่โดนตะปบ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ